Help ons wildboere en #GaanJag! - Die Kwêvoël
Agricultural Business Featured
Saai, WRSA, Meerkat Veilings en Buffelsfontein Beesboerdery Restaurant werk saam om oplossings vir die finansiële uitdagings in die wildbedryf te ontwikkel. Daar moet 'n inkomstebrug oor die COVID-19-verwante uitdagings vir die wildbedryf gebou word wat familieboere op hulle plase kan hou, wat nie van buitelandse besoekers afhanklik is nie en wat op groot skaal geïmplementeer kan word.
Vandaar die unieke vennootskap tussen 'n netwerk vir familieboere, die bedryfstruktuur vir wildboere, 'n digitale bemarkingsplatform en 'n bekende restaurant.
Op die foto is van links: Francois Rossouw (uitvoerende hoof van Saai), Richard York (uitvoerende hoof van WRSA) Gerhard Heyneke (voorsitter van WRSA), dr. Theo de Jager (direksievoorsitter van Saai), Ro'an van Tonder (eienaar van Meerkat Veilings), Meyer le Roux (Buffelsfontein Beesboerdery Restaurant), Iné Bester (projek- en bemarkingskoördineerder van Saai) en Adam Tas.